ગુજરાતમાં વિધાનસભા ચૂંટણી હવે ખૂબ નજીક છે. ભાજપના રાષ્ટ્રીય અધ્યક્ષ અમિત શાહ 4થી નવેમ્બરથી ગુજરાતના પ્રવાસે છે, આ દરમિયાન તેમણે અનેક બેઠકો કરી રહ્યાં છે. રાજકીય બેઠકો ઉપરાંત હાલ તેઓ ગુજરાતના રાજકારણમાં રાજકીય ગૂંચ ઉકેલવાના કામમાં પણ વ્યસ્ત હોય એમ લાગે છે. શનિવારે રાત્રે અમિત શાહના નિવાસસ્થાને ભાજપના પ્રદેશ પ્રમુખ જીતુ વાઘાણી અને કારડીયા રાજપૂત વચ્ચે સમાધાન થયું હતું. ગોચરની જમીન અને ખોટા કેસ બાબતની ગેરસમજ દૂર થઇ હતી. જીતુ વાઘાણીએ રાજપૂત સમાજની માફી માંગી લેતા સમાધાન થયું હોવાનું કહેવાઇ રહ્યું છે.